דרגות שירות בתי הסוהר

200px|ממוזער|שמאל|תג כתף של שירות בתי הסוהר
200px|ממוזער|שמאל|תג כתף ישן של שירות בתי הסוהר
שירות בתי הסוהר הוא ארגון הכליאה המרכזי בישראל. כל מתגייס חדש מתחיל את שירותו בדרגת סוהר ומטפס בסולם הדרגות בהתאם לכישוריו וכן לקורסים וההכשרות שהוא עובר. סוהר המתגייס לאחר שלוש שנות שירות צבאי כסוהר קבע מתחיל את שירותו בדרגת רב-סמל (רס"ל).

## דרגות סוהרים
דרגות סוהר עד רב-סמל נענדות על צווארון החולצה.

## דרגות נגדים
דרגות רב-סמל ראשון עד רב-נגד נענדות על הכתפיים בכותפות מיועדות לכך.

## דרגות קצונה
דרגות הקצונה נענדות על הכתפיים בכותפות מיועדות לכך.

## משמעות שמות דרגות הקצונה
**מֵישָׁר** - צורת היחיד של המילה מֵישָׁרִים המופיעה במקרא בהקשרים של משפט צדק, כגון "אֲנִי מֵישָׁרִים אֶשְׁפֹּט" (), "יִשְׁפֹּט תֵּבֵל בְּצֶדֶק וְעַמִּים בְּמֵישָׁרִים" (), ולכן ייתכן שמשמעות השם היא אדם הדואג להישיר את הנעשה. מכל מקום מילה זו נושאת משמעות מופשטת, ולא ברור מדוע נבחרה לציון דרגה.

**כַּלַּאי** - נוצרה על דרך קַנַּאי מהמילה "כלא" (שתי המילים שורשן מסתיים באל"ף אבל בצורה זו הן נוהגות על דרך שורשים המסתיימים ביו"ד – כמו בַּנַּאי, חַזַּאי).

**גֻּנְדָּר** נגזרה מן המילה **גונדה** – מילה שמקורה בארמית של התלמוד הבבלי – גונדא – ומשמעה יחידה של אנשי צבא (בדומה למילה גדוד). בערבית מודרנית משמשת המילה جُندي ג'ונדי, במשמעות "חייל". אל גונדה נוספה הסיומת ־ָר, סיומת נדירה המשמשת לציון בעלי מקצוע, כגון במילים אַרְכִיבָר, פַּעֲמוֹנָר, כַּסְפָּר.

## היסטוריה
שמאל|ממוזער|300px|שינוי בסמל דרגות בכירות של שירות בתי הסוהר
שמאל|ממוזער|300px|שינוי בסמל דרגת מישר משנה
שמאל|ממוזער|150px|סמל לדרגה של רב-סמל ורב סוהר ראשון בשירות בתי הסוהר עד שנות ה-60 של המאה ה-20
שמאל|ממוזער|150px|דרגת סגן גונדר עד תחילת שנות ה-90 של המאה ה-20, שירות בתי הסוהר
שמאל|ממוזער|150px|דרגות שעון: רס"ר רקומה ורס"ב ממתכת
שמאל|ממוזער|150px|דרגת גונדר משנה ישנה

בשנות ה-70 בוצעו כמה שינויים בדרגות. בוטלה הדרגה רב סוהר ראשון, שונה עיצוב הדרגה רב-סמל, דרגת רס"ר הוחלפה מדרגת שרוול לדרגת רצועת כף היד, התווספה הדרגה תת-גונדר ושונה עיצוב של הענפים המצטלבים בדרגת גונדר.

באמצע שנות ה-80 שונה צבע המדים והדרגות מצבע ירוק, שהיה מראשית הארגון, לצבע חאקי. בוצעו כמה שינויים בדרגות. התווספו הדרגות: רס"ם, רס"ב, רנ"ג. הדרגות קיבלו עיצוב של רצועת כף היד בצבעים שונים בדומה לדרגות משטרת ישראל, שונה עיצוב של סמלי דרגות מרב כלאי ועד גונדר (לפיד בתוך האות שי"ן) ועיצוב הענפים בדרגות תת-גונדר וגונדר, וכן הוחלפה כומתת הארגון מירוקה שהייתה כומתת הארגון מהקמתו, לכומתה שחורה.

ב-1994 הוחלפו צבע המדים לחולצה תכלת ומכנסיים כחול כהה, בדומה למשטרת ישראל, והוכנסו שינויים בדרגות נגדים. דרגות נגדים עברו לצווארון ועם רקע צבעוני, בדומה לדרגות המשטרה.

ב-2003 שונה עיצוב סמל הארגון, זרועות של האות שי"ן הוטו ונצמדו ללפיד. בהתאם לכך שונו סמלי דרגות של הנגדים והקצינים. כמו כן סמלי דרגות בכירות (מדרגת רב כלאי ומעלה) הוחלפו בעלה גפן ("פלאפל") ודרגות נגדים עברו לכתפות, כמו במשטרת ישראל וצה"ל.

בשנת 2007 הוחלפה חולצת הארגון לחולצה כחולה, במטרה ליחד את הארגון ממדים הזהים למשטרה, וכן כחולצה נוחה יותר כחולצת עבודה (טרם כניסת מדי ב' לשב"ס).

בשנת 2011 הוחלפו המדים לצבעים אפור כהה (מכנסיים) ואפור בהיר (חולצה) בחולצת המדים היו שני דגלי המדינה שנרקמו על החזה והכתף. ההחלטה בדבר שינוי המדים התקבלה על ידי נציב בתי הסוהר וסגל הפיקוד ומטרתה לשדרג ולייחד את הארגון.

בשנת 2017 ערך הארגון מתיחת פנים, שבה הוחלפו מדי הסוהרים לחולצה תכלת ומכנסיים שחורים, דרגותיהם הוחלפו מזהובות לכסופות, כמו כן נוספו דרגות רקומות אותם ניתן לענוד על בגדי עבודה בבית הסוהר (בגדי ב'), וכן על מעיל הארגון.

### דרגות דש ישנות
דרגות רב-סמל ראשון עד רב-נגד (כולל) נענדו על הדש הימני והשמאלי של צווארון החולצה, קרוב לקצה הדש.
סמל הדרגה היה סיכת מתכת בצבע כסף, בצירוף רקע עגול מפלסטיק בצבע על פי הדרגה בדומה למשטרה הכחולה לבין מג"ב.

### דרגות סוהרים
דרגות סוהר עד רב-סמל נענדות על צווארון החולצה.

### דרגות נגדים
דרגות רב-סמל ראשון עד רב-נגד נענדות על הכתפיים בכותפות המיועדות לכך.

### דרגות קצונה
דרגות הקצונה נענדות על הכתפיים בכותפות המיועדות לכך.

## ראו גם
*דרגות כוחות הביטחון וההצלה בישראל
*דרגות צה"ל
*דרגות משטרת ישראל

## קישורים חיצוניים

* דרגות וסמלים באתר שירות בתי הסוהר
* 
* 
* אתר המציג את התפתחות דרגות שירותי בתי הסוהר

## הערות שוליים

שירות בתי הסוהר
קטגוריה:שירות בתי הסוהר